Leonard Anthony Faulkner

**Leonard Anthony Faulkner** (1926–2018) var en australsk prelat og katolsk erkebiskop av Adelaide.

## Liv og virke
### Prest
Leonard Faulkner, den eldste av ti barn, studerte teologi og filosofi ved seminaret i Rostrevor. Kardinalprefekten for Kongregasjonen De Propaganda Fide, Pietro Fumasoni Biondi, ordinerte ham til prest for erkebispedømmet Adelaide den 1. januar 1950 i Roma, sammen med seks andre prester fra rundt om i hele verden. .

Hans første postering var til menigheten for Woodville, Seaton, Royal Park og Albert Park-nabolagene i Adelaide. Han var kapellan for Young Christian Workers-bevegelsen frem til sin bispeutnevnelse..

### Biskop av Townsville
Pave Paul VI utnevnte ham til biskop av Townsville den 14. september 1967. Erkebiskopen av Adelaide, Matthew Beovich, ordinerte ham til biskop den 28. november samme år; medkonsekratorer var Francis Roberts Rush, biskop av Rockhampton, og Brian Patrick Ashby, biskop av Christchurch.

### Koadjutorerkebiskop, så erkebiskop, av Adelaide
Den 2. september 1983 ble han utnevnt til koadjutorerkebiskop av Adelaide av pave Johannes Paul II. Da James William Gleeson trakk seg, etterfulgte han ham som erkebiskop av Adelaide den 19. juni 1985.

I 1999 forårsaket Faulkner kontrovers da han trosset Vatikanets press for å slutte å praktisere generalabsolusjon (den såkalte «tredje rite» for botens sakrament), der en prest kan gi absolusjon uten å høre individuelle skriftemål. Etter et møte med australske biskoper på slutten av 1998, sendte pave Johannes Paul II et brev til alle australske biskoper som beskrev bekymringer australsk katolisismes avslappede karakter. Spesielt ba han formelt om at biskopene skulle eliminere bruken av generalabsolusjon. Mens bispedømmene i de fleste andre hovedbispedømmer i landet oppgav denne praksisen, nektet erkebiskop Faulkner å gjøre så. Han tillot botsgudstjebester med generalabsolusjon under fasttiden i 1999.

I juni 1999 sendte Faulkner en pastoralmelding til alle menigheter i erkebispedømmet Adelaide som tillot generalabsolusjon, men krevde forhåndsgodkjenning fra erkebiskopen..  Dette gjorde Adelaide til et av de få stedene i Australia hvor generalabsolusjon fortsatt ble praktisert.

Den 3. desember 2001 innvilget Johannes Paul II hans aldersbetingede avskjedssøknad.

Faulkner var den første australske biskopen som utnevnte kvinner til høyere kirkelige stillinger etter Det andre Vatikankonsil. Senere opprettet han en AIDS-konferanse i erkebispedømme. Han engasjerte seg i støtte til trengende migranter og flyktninger.

## Publikasjon
* 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Giovanni Panico (1895-1962) *1935
* Erkebiskop Matthew Beovich (1896-1981) *1940
* Erkebiskop *Leonard Anthony Faulkner* (1926-2018) *1967

## Referanser